02007D0025 — ET — 09.11.2018 — 009.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 22. detsember 2006, mis käsitleb teatavaid kaitsemeetmeid seoses lindude kõrge patogeensusega gripiga ja omanikega kaasas olevate lemmiklindude liikumisega ühendusse (teatavaks tehtud numbri K(2006) 6958 all) (EMPs kohaldatav tekst) (2007/25/EÜ) (ELT L 008 13.1.2007, lk 29)

Muudetud:









▼B

KOMISJONI OTSUS,

22. detsember 2006,

mis käsitleb teatavaid kaitsemeetmeid seoses lindude kõrge patogeensusega gripiga ja omanikega kaasas olevate lemmiklindude liikumisega ühendusse

(teatavaks tehtud numbri K(2006) 6958 all)

(EMPs kohaldatav tekst)

(2007/25/EÜ)







Artikkel 1

Liikumine kolmandatest riikidest

1. Liikmesriigid lubavad elus lemmiklindude liikumist kolmandatest riikidest üksnes siis, kui saadetises ei ole üle viie linnu ja:

a) need linnud pärinevad OIE liikmesriigist, mis kuulub I lisa A osas loetletud piirkondliku komisjoni pädevusse või

b) need linnud pärinevad OIE liikmesriigist, mis kuulub I lisa B osas loetletud piirkondliku komisjoni pädevusse, tingimusel et linnud:

▼M4

i) on olnud 30 päeva ekspordieelses karantiinis komisjoni määruse (EL) nr 206/2010 ( 1 ) I lisa 1. osas või II lisa 1. osas loetletud kolmanda riigi lähtekohas, või

▼M9

ii) läbivad 30-päevase impordijärgse karantiini sihtliikmesriigis ruumides, mis on heaks kiidetud vastavalt komisjoni rakendusmääruse (EL) nr 139/2013 ( 2 ) artikli 6 esimesele lõigule, või

iii) on viimase kuue kuu jooksul ja mitte hiljem kui 60 päeva enne lähetamist vaktsineeritud ja vähemalt ühel korral uuesti vaktsineeritud linnugripiviiruse H5- ja H7-alatüübi vastu; kasutatud vaktsiinid peavad olema asjaomase liigi jaoks heaks kiidetud vastavalt tootja juhistele, või

iv) on olnud isolatsioonis vähemalt kümme päeva enne eksportimist ja neid on vastavalt OIE korrapäraselt ajakohastatava maismaaloomade diagnostiliste testide ja vaktsiinide käsiraamatu (Manual of Diagnostic Tests and Vaccines for Terrestrial Animals) linnugrippi käsitlevale peatükile testitud linnugripiviiruse H5- ja H7-alatüübi antigeenide või genoomi suhtes proovide põhjal, mis on võetud mitte varem kui kolmandal isolatsioonipäeval, ning

▼M9

v) on viidud majapidamisse või teise elukohta liidus ning neid ei tohi lubada viia etendustele, laatadele, näitustele või muudele linde koondavatele kogunemistele 30 päeva jooksul pärast nende liitu sissetoomist, v.a nende impordijärgne transport alapunktis ii osutatud heakskiidetud karantiiniasutusse.

▼B

2. Vastavust lõike 1 tingimustele kinnitab lähtekohaks oleva kolmanda riigi ametlik veterinaararst vastavalt II lisas esitatud näidissertifikaadile, tuginedes lõike 1 punkti b alapunktis ii esitatud tingimuste korral omaniku deklaratsioonile.

3. Veterinaarsertifikaadile lisatakse omaniku või omaniku esindaja deklaratsioon vastavalt III lisale.

Artikkel 2

Veterinaarkontroll

1. Liikmesriigid võtavad vajalikke meetmeid tagamaks, et kolmandast riigist ühenduse territooriumile toodud lemmiklindude puhul teevad pädevad asutused reisijate ühenduse territooriumile sisenemise kohas dokumentide ja identsuskontrolli.

2. Liikmesriigid määravad lõikes 1 osutatud asutused, kes vastutavad selliste kontrollide eest, ja teavitavad sellest viivitamata komisjoni.

3. Liikmesriigid koostavad lõikes 1 osutatud sisenemiskohtade loetelu ning edastavad selle teistele liikmesriikidele ja komisjonile.

▼M9

4. Kui kontrollimisel selgub, et loomad ei vasta käesolevas otsuses sätestatud nõuetele, kohaldatakse Euroopa Parlamendi ja nõukogu määruse (EL) nr 576/2013 ( 3 ) artiklit 35.

▼B

Artikkel 3

Käesolevat otsust ei kohaldata nende lindude transportimisel ühenduse territooriumile, kes saabuvad koos omanikega Andorrast, ►M6 ————— ◄ Fääri saartelt, Gröönimaalt, Islandilt, Liechtensteinist, Monacost, Norrast, San Marinost, Šveitsist ja Vatikani Linnriigist.

Artikkel 4

Liikmesriigid võtavad viivitamata käesoleva otsuse järgimiseks vajalikke meetmeid ning avaldavad need. Nad teavitad komisjoni sellest viivitamata.

Artikkel 5

Otsus 2005/759/EÜ tunnistatakse kehtetuks.

Artikkel 6

Käesolevat otsust kohaldatakse kuni ►M10 31. detsembrini 2019 ◄ .

Artikkel 7

Käesolev otsus on adresseeritud liikmesriikidele.









I LISA

A- OSA

OIE liikmesriigid, mis kuuluvad artikli 1 lõike 1 punktis a osutatud OIE piirkondlike komisjonide pädevusse:

B- OSA

OIE liikmesriigid, mis kuuluvad artikli 1 lõike 1 punktis b osutatud OIE piirkondlike komisjonide pädevusse:

— Aafrika,

— Põhja- ja Lõuna-Ameerika,

— Aasia, Kaug-Ida ja Okeaania,

— Euroopa ja

— Lähis-Ida.

▼M4









II LISA

►(2) M9

►(2) M9









III LISA

DEKLARATSIOON

Mina, allakirjutanud omanik ( 4 )/omaniku nimel lindude eest vastutav isik (4) kinnitan, et:

1. linnud on kaasas allakirjutanud isikul ning nad ei ole ette nähtud müümiseks või teisele omanikule üleandmiseks;

2. kõnealuse mittekaubandusliku liikumise ajal vastutab lindude eest allakirjutanud isik;

3. enne transportimist tehtud veterinaarkontrolli ja tegeliku transportimise vahelisel ajal hoitakse linde nii, et nad ei puutu kokku teiste lindudega;

4. (4) kas [Linde on hoitud ruumides vähemalt 30 päeva enne lähetamist ja nad ei ole kokku puutunud teiste lindudega;] (4) või [Linnud on enne transportimist olnud 10 päeva isolatsioonis.] (4) või [Olen teinud ettevalmistused lindude impordijärgseks 30-päevaseks karantiiniks karantiiniruumides, nagu on märgitud vastaval sertifikaadil, ning]

▼M9

5. linnud peavad olema viidud majapidamisse või teise elukohta liidus ning neid ei tohi lubada viia etendustele, laatadele, näitustele või muudele linde koondavatele kogunemistele 30 päeva jooksul pärast nende liitu sissetoomist, v.a nende liitu sissetoomise järgne transport heakskiidetud karantiiniasutusse.

▼M4







(Koht ja kuupäev) (Allkiri)